Kantonská veža

Kantonská veža alebo Kuang-čou tcha (čín. 广州塔, pchin-jin: Guǎngzhōu ta, čín. 广州电视观光塔 – Kuang-čou tien-š’ kuan-kuang tcha, pchin-jin: Guang zhou dian shi guan guang ta, doslova: Kantonská televízno-turistická veža; angl. Canton Tower alebo Guangzhou TV & Sightseeing Tower) je veža v čínskom meste Kanton. Bola dokončená koncom roka 2009, aby bola hotová počas Ázijských hier 2010. Slúži ako televízna veža a rozhľadňa. Okrem technológií sa vo veži nachádzajú reštaurácie, obchody, konferenčné priestory a kiná. Výstavba začala v novembri 2005 a po dokončení sa stala druhou najvyššou voľne stojacou stavbou na svete (v súčasnosti (jún 2011) tretia po Burdž Chalífa a Tokyo Sky Tree) s výškou 600 m. Má 108 poschodí nad terénom a 2 pod. Výška strechy je 459,2. Má tvar hyperboloidu, ktorý je tvorený dvoma elipsami. Galéria Referencie Pozri aj Zoznam najvyšších veží v Číne Zoznam najvyšších veží na svete Iné projekty Commons ponúka multimediálne súbory na tému Kantonská veža